b"\n_START_ARTICLE_\nSex and the City\n_START_SECTION_\nDescripci\xc3\xb3\n_START_PARAGRAPH_\nLa Carrie Bradshaw \xc3\xa9s una jove novaiorquesa que escriu setmanalment un article per el New York Star sobre sexe i amor, basant-se en les seves pr\xc3\xb2pies experi\xc3\xa8ncies i les de la gent que l'envolta. La s\xc3\xa8rie la seva vida juntament amb la de les seves millors amigues: la Miranda, la Charlotte i la Samantha; quatre dones solteres, independents i amb una feina estable i exitosa. Cadascuna d'elles t\xc3\xa9 una visi\xc3\xb3 diferent de l'amor i les relacions, fet que a vegades provoca discussions, per\xc3\xb2 que al final, la s\xc3\xa8rie ens mostra que s'ha de tolerar la manera en qu\xc3\xa8 els altres veuen la vida, l'amor i el sexe, cadasc\xc3\xba t\xc3\xa9 una manera diferent de ser feli\xc3\xa7. Totes quatre van passant per diferents relacions i rotllos, enamorant-se i patint per amor, i vivint situacions que sovint fan empatitzar a l'espectador.\n_START_SECTION_\nPersonatges secundaris\n_START_PARAGRAPH_\nStanford Blatch (Willie Garson): \xc3\x89s un home homosexual que pertany a una fam\xc3\xadlia aristocr\xc3\xa0tica. \xc3\x89s un dels millors amics de la Carrie. Li encanta la moda, sovint porta roba estrafol\xc3\xa0ria, \xc3\xa9s rialler, xerraire i tafaner, per\xc3\xb2 sempre est\xc3\xa0 per la Carrie quan el necessita. _NEWLINE_Anthony Marentino (Mario Cantone): amic gay de la Charlotte. \xc3\x89s organitzador d'esdeveniments i va con\xc3\xa8ixer a la Charlotte al preparar la seva boda. Tots dos van congeniar for\xc3\xa7a b\xc3\xa9 i van seguir mantenint el contacte. \xc3\x89s un home superficial i xafarder que mant\xc3\xa9 una constant compet\xc3\xa8ncia i rivalitat amb l'Standford.\n_START_SECTION_\nTemporades\n_START_PARAGRAPH_\nLa s\xc3\xa8rie consta d'un total de 6 temporades i 94 cap\xc3\xadtols. La primera temporada nom\xc3\xa9s t\xc3\xa9 12 cap\xc3\xadtols, mentre que les tres seg\xc3\xbcents en tenen 18. A la cinquena temporada,\xc2\xa0a causa de\xc2\xa0l'embar\xc3\xa0s de la Sarah\xc2\xa0Jessica\xc2\xa0Parker i al fet de no voler-ho incloure en la s\xc3\xa8rie, a difer\xc3\xa8ncia de l'embar\xc3\xa0s de la Cynthia\xc2\xa0Nixon, va quedar\xc2\xa0redu\xc3\xafda\xc2\xa0a 8 cap\xc3\xadtols. En aquesta cinquena temporada van haver de jugar amb els plans\xc2\xa0i vestint a la\xc2\xa0Carrie\xc2\xa0amb vestits i samarretes vaporoses per evitar que l'espectador s'adon\xc3\xa9s de la seva panxa. La sisena i \xc3\xbaltima\xc2\xa0temporada\xc2\xa0consta de 20 cap\xc3\xadtols."